Diari Oficial de la Generalitat Valenciana


Sumari del DOGV 858, del 01-07-1988 (1988/811568)

RESOLUCIÓ de 16 de juny de 1988, de la Conselleria de Treball i Seguretat Social, per la qual es desenvolupa l'Ordre de 3 de maig de 1988, la qual estableix un programa d'ajudes per a l'economia social.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   858

Data del DOGV
:   01-07-1988

Secció del DOGV
:   ALTRES DISPOSICIONS

Número del document
:   1988/811568


Data del document
:   16-06-1988

Organisme emissor
:   Conselleria de Treball i Seguretat Social

Tipus de document
:   Resolució

Anàlisi jurídica

Resolució de 16 de juny de 1988, de la Conselleria de Treball i Seguretat Social, per la qual es desenvolupa l'Ordre de 3 de maig de 1988, la qual estableix un programa d'ajudes per a l'economia social.  
L?Ordre de 3 de maig de 1988, convoca ajudes en concepte de rendes de subsistència per a desocupats que adquiresquen la condició de socis en empreses d'economia social.  
L?art. 3r. e) preveu ajudes fins a 250.000 PTA per soci quan es tracte de treballadors desocupats menors de 25 anys o aturats de llarga duració que figuren inscrits almenys un any en la corresponent oficina de col·locació o que havien percebut per endavant les rendes de desocupació equivalents com a mínim a un any i tinguen la condició de socis treballadors d'una Societat Anònima Laboral o Cooperativa, i en aquest últim cas es podrà incrementar les quanties en un 100% a càrrec dels programes del Fons Social Europeu existents amb aqueixa finalitat.  
A fi de completar l?esmentada Ordre amb una eina adequada s'ha considerat escaient dictar la Resolució següent.  
Primer. Podran sol·licitar la subvenció en concepte de rendes de subsistència els desocupats que hagen adquirit la condició de socis treballadors en una Cooperativa o Societat Anònima Laboral, en els tres mesos anteriors a la data de sol·licitud de la citada subvenció, sempre que en el moment de llur incorporació complesquen els requisits assenyalats en l'art. 3r. e) de l?Ordre de 3 de maig de 1988.  
Així mateix, podran sol·licitar aquesta subvenció els qui hagen rebut en pagament únic les prestacions per desocupació per a incorporar-se a Cooperatives o Societats Anònimes Laborals, tota vegada que el període de prestació reconegut fóra equivalent a l?exigit per als desocupats majors de 25 anys, o que computats els dies que hagen estat inscrits com a desocupats més els reconeguts en el pagament únic, de manera continuada, equivalguen si més no a un any, i no serà necessari el compliment d'aquest requisit en el cas dels menors de 25 anys.  
Segon. Les sol·licituds d'ajudes es faran en els impresos facilitats en les Delegacions Territorials de la Conselleria de Treball i Seguretat Social, tot aportant-hi la documentació següent:  
- Desocupats integrats en una Cooperativa o Societat Anònima Laboral ja constituïda:  
a) Sol·licitud.  
b) Certificació de demanda d'ocupació expedida per l?INEM acreditativa de la inscripció dels treballadors menors de 25 anys; situació de desocupació per un any com a mínim per als majors de 25 anys, o haver rebut de bestreta les rendes de desocupació equivalents com a mínim a un any.  
c) Fotocòpia DNI.  
d) Fotocòpia de l?escriptura de constitució de l?empresa.  
e) Certificació de l'Acord d'admissió com a soci en l?empresa, del desocupat.  
f) Documentació que acredite estar al corrent de les obligacions tributàries i amb la Seguretat Social.  
- En cas de Cooperatives i Societats Anònimes Laborals encara no constituïdes, la sol·licitud podran presentar-la els socis promotors; una vegada recaiguda, si s'escau, resolució favorable, els sol·licitants hauran de presentar, en un termini no superior a dos mesos, les escriptures de constitució i l'alta dels socis en el corresponent Règim de la Seguretat Social.  
València, 16 de juny de 1988. - El Conseller de Treball i Seguretat Social: Miquel Domènech Pastor.